ky ky ky ru ky ky ky ky ky ky ky ky ky ky ky ky ru ky uk ky ky ru de ky de ky de ru de ky de mn ru el ky mn ky ky ky ky en
Башкы бет | Саясат | Коом | Маек | Экономика | Кызыктар дүйнөсү | Шоубиз | Газета архиви | Байланыш
“Макмал алтындагы” чыр чатакты жетекчилик өз жеринде жойду
Ѳмүрбек Бабановдон кудай сактасын, ал президент болсо Кыргызстанды чет ѳлкѳлүктѳр башкарып алат!
Премьер кезинде жер тартуулагысы келген Бабанов Казакстандын долбоору беле?
Башкалардын ишине “автор” болгон Бабанов же “Кумтѳргѳ” берилген жердин кайтарылышынын таржымалы
Сооронбай Жээнбеков Өмүрбек Бабановду тээп түштү
Жасалма рейтинг жеңиш алып келбейт же Бабановдун ооз көптүрмөсү
Бабановдун рейтинги кескин төмөндөп, жаштардын да көңүлүн кайт кылды
Бабановдун эки жүздүүлүгү: «Башкалар добуш сатып алып атса бизге билдиргиле, биздикин башкаларга билдирбегиле»
Акыркы катачылыктары – анын “саясый өлүккө ” айланышына негиз болобу?
Сиз кийинки беттесиз: Башкы бет » Коом » Ак мээнеттин акыбети таттуу, же «Датка-Кемин» долбоорун жүзөгө ашыргандар сыйланды
Ак мээнеттин акыбети таттуу, же «Датка-Кемин» долбоорун жүзөгө ашыргандар сыйланды
Автор Админ 21.09.2015 | Комментарий калтыруу
Элибизде «Саргара жортсоң, кызара бөртөсүң» деген кеп бар. Бул кептин ырастыгы далай жолу тастыкталган. Бул ирээт дагы тастыкталып отурат. 2010-жылдан кийин келген жаңы кыргыз бийлиги Кыргызстанды энергетикалык жактан көз карандысыздыкка жеткирүү максатын койгон эле. Албетте, бул багыттагы долбоорлор жаңыдан иштелип чыгып, коомчулукка тааныштырыла баштаганда түрдүү сын-пикирлер, ал тургай ачык эле каршы айтылган да пикирлер орун алган. Бирок максат бийик болсо жана ага карата жасалган кадамдар ишенимдүү жана пландуу болсо толук түрдө аткарыла тургандыгы жакында эле далилденди. Ачыктап айтсак Кыргызстан энергетикалык жактан коңшулаш өлкөлөргө болуп келген көз карандылыктан толук кутулду. Мындай көз карандысыздыкка «Датка-Кемин» подстанцияларынын толук курулуп бүтүшү өбөлгө болду. Бул албетте эгемендүү Кыргызстандын тарыхында алтын тамгалар менен жазылып калуучу зор окуя. Жакында эле мамлекет башчысы Алмазбек Атамбаев мына ушул долбоорду жүзөгө ашырууга зор салымын кошкон жергиликтүү энергетика жаатындагы адистерди жана кыргыз-кытай кызматташтыгын чыңдоо багытында иш алып барышкан Кытай эл республикасынын тиешелүү жетекчиликтерин мамлекеттик деңгээлдеги сыйлыктар менен сыйлоо тууралуу жарлыкка кол койду. Жарлыкка ылайык «Улуттук электр тармагы» ААКсынын башкы директору Медетбек Айткулов 3-даражадагы «Манас» ордени, Кытайдын тышкы иштер министри Ван И жана коммерция министри Гао Хучен кыргыз-кытай кызматташтыгына салым кошкону үчүн «Данакер» ордени менен сыйланышты. Мындан өндүрүштөгү жогорку жетишкендиктери үчүн «Улуттук электр тармагы» ишканасынын электромонтеру Казыбек Көбөнбаев жана “TBEA” компаниясынын президенти Джан Син экөө «Даңк» медалы менен сыйланышты. «Датка-Кемин» долбоорун жүзөгө ашырууга салымын кошкон дагы бир топ энергетиктер Ардак грамота менен сыйланышты. Бул долбоор Кыргызстандын энергетика тармагы үчүн гана эмес, анын мамлекеттүүлүгүн бекемдөө багытында да чоң салым кошо аларын эске алып коюубуз керек. Долбоор аягына чыкканда кыргыз энергетиктери «бул биз үчүн чоң майрам» дешип кубанычтары көкүрөктөрүнө батпай тургандарын жашыра алышкан эмес. Демек, биз курулай убада берүүлөрдөн, курулай кыйкырыктардан иштермандыкка, куруучулукка, түзүүчүлүккө, эмгекчидикке кадам таштай баштадык десек туура болот. Ал эми мамлекет башчысынын иштерман энергетиктерди, мекендештерибизди, кытайлык шериктештерди жасаган эмгектери үчүн көңүл буруп сыйлык ыйгарганы алардын демине дем, күчүнө күч кошот деп ишенебиз.
Метки: Алмазбек Атамбаев, Даңк, долбоор, сыйлык [ Жаңы кошуу ]
Статком Акылбек Султановдун менчигиби?
“Макмал алтындагы” чыр чатакты жетекчилик өз жеринде жойду
Жогорку Кеңеш кыргыз-өзбек чек арасы боюнча келишимди ратификациялады
Коррупция аралаган дары-дармек департаменти
БДЖА кыргызстандагы 600дөн ашык атасыз балдарга майрамдык маанай тартуулады
Нажмите, чтобы отменить ответ.
Башкы бет | Саясат | Коом | Маек | Экономика | Кызыктар дүйнөсү | Шоубиз | Газета архиви | Байланыш
© 2015 Айбат.kg сайтында жайгашкан материалдар окуп-таанышуу үчүн гана арналган жана жалпыга таратуу «Айбат.kg» сайтынын жазуу түрүндөгу уруксаты менен гана мүмкүн.
Материалдарды көчүрүп алууда «Айбат.kg» сайтына шилтеме сөзсүз жазылуусу керек.
Сайт жаңылыктарына жазылууСайттагы комментарийлерге жазылуу
Designed & powered by bekturb VIB